ddrg/super_eurlex huggingface dataset:
Komission asetus (ETY) N:o 3047/90, annettu 23 päivänä lokakuuta 1990, rasvattoman maitojauheen myynnistä julkisista varastoista annetun asetuksen (ETY) N:o 2213/76 muuttamisesta



Virallinen lehti nro L 292 , 24/10/1990 s. 0013 - 0013

Suomenk. erityispainos Alue 3 Nide 34 s. 0205

Ruotsink. erityispainos Alue 3 Nide 34 s. 0205



KOMISSION ASETUS (ETY) N:o 3047/90, annettu 23 päivänä lokakuuta 1990, rasvattoman maitojauheen myynnistä julkisista varastoista annetun asetuksen (ETY) N:o 2213/76 muuttamisesta EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon maito- ja maitotuotealan yhteisestä markkinajärjestelystä 27 päivänä kesäkuuta 1968 annetun neuvoston asetuksen (ETY) N:o 804/68(1), sellaisena kuin se on viimeksi muutettuna asetuksella (ETY) N:o 3879/89(2), ja erityisesti sen 7 artiklan 5 kohdan, sekä katsoo, että komission asetuksessa (ETY) N:o 2213/76(3), sellaisena kuin se on viimeksi muutettuna asetuksella (ETY) N:o 1628/89(4), rajoitetaan jäsenvaltioiden interventioelinten myytäväksi saattaman rasvattoman maitojauheen määrä ennen 1 päivää tammikuuta 1989 varastoon saapuneeseen määrään, saatavilla olevien rajoitettujen määrien vuoksi olisi suotavaa korvata tämä päivämäärä päivämäärällä 1 päivä huhtikuuta 1990, rasvattoman maitojauheen markkinatilanteen kannalta on välttämätöntä säätää, että interventioelinten varastoiman rasvattoman maitojauheen myyntihinta on ostohinnan suuruinen korotettuna yhdellä eculla 100 kilogrammaa kohden, ja tässä asetuksessa säädetyt toimenpiteet ovat maidon ja maitotuotteiden hallintokomitean lausunnon mukaiset, ON ANTANUT TÄMÄN ASETUKSEN: 1 artikla Muutetaan asetus (ETY) N:o 2213/76 seuraavasti: 1 Korvataan 1 artiklan päivämäärä 1 päivä tammikuuta 1989 päivämäärällä 1 päivä huhtikuuta 1990. 2 Korvataan 2 artiklan 1 kohdan a alakohta seuraavasti: "a) vapaasti varastosta interventioelimen myyntisopimuksen tekohetkellä soveltamaan ostohintaan korotettuna yhdellä eculla 100 kilogrammaa kohden;". 2 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 23 päivänä lokakuuta 1990. Komission puolesta Ray MAC SHARRY Komission jäsen (1) EYVL N:o L 148, 28.6.1968, s.13 (2) EYVL N:o L 378, 27.12.1989, s. 1 (3) EYVL N:o L 249, 11.9.1976, s. 6 (4) EYVL N:o L 159, 10.6.1989, s. 38
Neuvoston asetus (ETY) N:o 3069/90, annettu 22 päivänä lokakuuta 1990, Euroopan talousyhteisön ja Egyptin arabitasavallan yhteistyösopimuksen käsitteen alkuperätuotteet määritelmää ja hallinnollisen yhteistyön menetelmiä koskevan pöytäkirjan 6 ja 17 artiklan muuttamisesta uudelleen



Virallinen lehti nro L 295 , 26/10/1990 s. 0002 - 0002

Suomenk. erityispainos Alue 11 Nide 16 s. 0104

Ruotsink. erityispainos Alue 11 Nide 16 s. 0104



NEUVOSTON ASETUS (ETY) N:o 3069/90, annettu 22 päivänä lokakuuta 1990, Euroopan talousyhteisön ja Egyptin arabitasavallan yhteistyösopimuksen käsitteen alkuperätuotteet määritelmää ja hallinnollisen yhteistyön menetelmiä koskevan pöytäkirjan 6 ja 17 artiklan muuttamisesta uudelleen EUROOPAN YHTEISÖJEN NEUVOSTO, joka ottaa huomioon Euroopan talousyhteisön perustamissopimuksen ja erityisesti sen 113 artiklan, ottaa huomioon komission ehdotuksen, sekä katsoo, että Euroopan talousyhteisön ja Egyptin arabitasavallan yhteistyösopimus(1)allekirjoitettiin 18 päivänä tammikuuta 1977 ja tuli voimaan 1 päivänä marraskuuta 1978, edellä tarkoitetun sopimuksen käsitteen alkuperätuotteet määritelmää ja hallinnollisen yhteistyön menetelmiä koskevan pöytäkirjan(2), jäljempänä "pöytäkirja", sellaisena kuin se on muutettuna yhteistyöneuvoston päätöksellä N:o 1/81(3), 6 artiklassa määrätään, että ecuina ilmaistujen rahamäärien perustepäivämäärän muuttuessa ilman eri toimenpiteitä, yhteisö voi tarvittaessa ottaa käyttöön muutetut rahamäärät, ja ecuina ilmaistut rahamäärät tiettyinä kansallisina valuuttoina olivat 1 päivänä lokakuuta 1988 pienemmät kuin vastaavat määrät 1 päivänä lokakuuta 1986; edellä tarkoitetusta perustepäivämäärän muuttumisesta ilman eri toimenpiteitä voisi muutettaessa kyseisiksi kansallisiksi valuutoiksi seurata voimassa olevien rajojen laskeminen yksinkertaistettujen asiakirjavaatimusten osalta; tämän välttämiseksi on tarpeen nostaa tällaisia ecuina ilmaistavia rajoja, ON ANTANUT TÄMÄN ASETUKSEN: 1 artikla Muutetaan pöytäkirja seuraavasti: 1 korvataan 6 artiklan 1 kohdan toisessa alakohdassa ilmaisu "2 590 ecua" ilmaisulla "2 820 ecua"; 2 korvataan 17 artiklan 2 kohdassa ilmaisu "180 ecua" ilmaisulla "200 ecua" ja ilmaisu "515 ecua" ilmaisulla "565 ecua". 2 artikla Tämä asetus tulee voimaan 1 päivänä marraskuuta 1990. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Luxemburgissa 22 päivänä lokakuuta 1990. Neuvoston puolesta Puheenjohtaja G. DE MICHELIS (1) EYVL N:o L 266, 27.9.1978, s. 2 sopimus on julkaistu celex-numerolla 277A0118(01) Alueessa 11. (2) EYVL N:o L 266, 27.9.1978, s. 30 (3) EYVL N:o L 357, 12.12.1981, s. 6
Komission asetus (ETY) N:o 3251/90, annettu 9 päivänä marraskuuta 1990, oliiviöljyn kulutustukijärjestelmän soveltamista koskevista yksityiskohtaisista säännöistä annetun asetuksen (ETY) N:o 2677/85 muuttamisesta



Virallinen lehti nro L 311 , 10/11/1990 s. 0024 - 0024

Suomenk. erityispainos Alue 3 Nide 35 s. 0126

Ruotsink. erityispainos Alue 3 Nide 35 s. 0126



KOMISSION ASETUS (ETY) N:o 3251/90, annettu 9 päivänä marraskuuta 1990, oliiviöljyn kulutustukijärjestelmän soveltamista koskevista yksityiskohtaisista säännöistä annetun asetuksen (ETY) N:o 2677/85 muuttamisesta EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon rasva-alan yhteisestä markkinajärjestelystä 22 päivänä syyskuuta 1966 annetun neuvoston asetuksen N:o 136/66/ETY(1), sellaisena kuin se on viimeksi muutettuna asetuksella (ETY) N:o 2902/89(2), ja erityisesti sen 11 artiklan 8 kohdan, sekä katsoo, että oliiviöljyn kulutustukijärjestelmä tulee pian voimaan Espanjassa ja Portugalissa, oliiviöljyn kulutustukea myönnetään ainoastaan hyväksytyille oliiviöljyn pakkausyrityksille, hyväksymisen edellytysten noudattamista koskevien tarkastusten tekemiselle säädettyjen määräaikojen vuoksi on olemassa vaara, että tietyissä tapauksissa tarkastuksia ei saada tehtyä ennen tukijärjestelmän voimaantuloa; tämän epäkohdan korjaamiseksi olisi säädettävä mahdollisuudesta myöntää markkinointivuodeksi 1990/1991 tilapäinen hyväksyminen asianomaisille yrityksille, tämän vuoksi olisi muutettava asetus (ETY) N:o 2677/85(3), sellaisena kuin se on viimeksi muutettuna asetuksella (ETY) N:o 3629/88(4), ja tässä asetuksessa säädetyt toimenpiteet ovat rasvojen hallintokomitean lausunnon mukaiset, ON ANTANUT TÄMÄN ASETUKSEN: 1 artikla Lisätään asetukseen (ETY) N:o 2677/85 4 a artikla seuraavasti: "4 a artikla 1. Markkinointivuoden 1990/1991 päättymiseen saakka Espanja ja Portugali voivat myöntää tilapäisen hyväksymisen asianomaiselle yritykselle heti, kun se on jättänyt hyväksymistä koskevan hakemuksensa, jos todistetaan, että se täyttää ne edellytykset, jotka jäsenvaltio vaatii pakkaustoiminnan harjoittamiselta. Tilapäisesti hyväksytty yritys saa tunnistusnumeron. 2. Jos todetaan, että jokin asetuksen (ETY) N:o 3089/78 2 artiklan 1 kohdassa tarkoitetuista edellytyksistä ei täyty, tilapäinen hyväksyminen on peruutettava. Tällä peruuttamisella on taannehtiva vaikutus ja kulutustuki peritään takaisin. Tilapäisestä hyväksymisestä tulee pysyvä heti, kun kyseinen jäsenvaltio on todennut, että asetuksen (ETY) N:o 3089/78 2 artiklan 1 kohdassa säädetyt hyväksymisen edellytykset täyttyvät." 2 artikla Tämä asetus tulee voimaan seuraavana päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 9 päivänä marraskuuta 1990. Komission puolesta Ray MAC SHARRY Komission jäsen (1) EYVL N:o 172, 30.9.1966, s. 3025/66 (2) EYVL N:o L 280, 29.9.1989, s. 2 (3) EYVL N:o L 254, 25.9.1985, s. 5 (4) EYVL N:o L 316, 23.11.1988, s. 42
Komission asetus (ETY) N:o 3545/90, annettu 7 päivänä joulukuuta 1990, hedelmä- ja vihannesalalla ostohintoihin sovellettavista mukautuskertoimista annetun asetuksen (ETY) N:o 3587/86 muuttamisesta



Virallinen lehti nro L 344 , 08/12/1990 s. 0022 - 0022

Suomenk. erityispainos Alue 3 Nide 35 s. 0184

Ruotsink. erityispainos Alue 3 Nide 35 s. 0184



KOMISSION ASETUS (ETY) N:o 3545/90, annettu 7 päivänä joulukuuta 1990, hedelmä- ja vihannesalalla ostohintoihin sovellettavista mukautuskertoimista annetun asetuksen (ETY) N:o 3587/86 muuttamisesta EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon hedelmä- ja vihannesalan yhteisestä markkinajärjestelystä 18 päivänä toukokuuta 1972 annetun neuvoston asetuksen (ETY) N:o 1035/72(1) sellaisena kuin se on viimeksi muutettuna asetuksella (ETY) N:o 1193/90(2), ja erityisesti sen 16 artiklan 4 kohdan, sekä katsoo, että komission asetuksessa (ETY) N:o 3587/86(3), sellaisena kuin se on viimeksi muutettuna asetuksella (ETY) N:o 1940/90(4), vahvistetaan mukautuskertoimet niiden hintojen laskemiseksi, joilla ostetaan tuotteita, joilla on erilaiset ominaisuudet kuin perus- ja ostohinnan vahvistamisessa käytetyillä tuotteilla, Red Ingrid Marie- ja Karin Schneider -lajikkeiden viljelyominaisuuksista kerätyt tiedot antavat aiheen päätellä, että nämä lajikkeet ovat itse asiassa yksi ja sama lajike; porkkanoiden, sitrushedelmien ja syötäväksi tarkoitettujen omenoiden ja päärynöiden laatuvaatimusten vahvistamisesta sekä asetuksen N:o 58 muuttamisesta 10 päivänä huhtikuuta 1989 annetussa komission asetuksessa (ETY) N:o 920/89(5), sellaisena kuin se on viimeksi muutettuna asetuksella (ETY) N:o 3544/90(6), vahvistetaan tämä uusi luokitus; lisäksi on syytä muuttaa vastaavasti asetuksen (ETY) N:o 3587/86 liitteessä X oleva suurihedelmäisten syötäväksi tarkoitettujen omenalajikkeiden luetteloa, ja tässä asetuksessa säädetyt toimenpiteet ovat hedelmien ja vihannesten hallintokomitean lausunnon mukaiset, ON ANTANUT TÄMÄN ASETUKSEN: 1 artikla Muutetaan asetus (ETY) N:o 3587/86 seuraavasti: - lisätään liitteessä X "Omenat" olevaan "luetteloon suurihedelmäisistä syötäväksi tarkoitetuista omenista" maininnan "Red Ingrid Marie" jälkeen samalle riville maininta (Karin Schneider). 2 artikla Tämä asetus tulee voimaan sinä päivänä, jona se julkaistaan Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 7 päivänä joulukuuta 1990. Komission puolesta Ray MAC SHARRY Komission jäsen (1) EYVL N:o L 118, 20.5.1972, s. 1 (2) EYVL N:o L 119, 11.5.1990, s. 43 (3) EYVL N:o L 334, 27.11.1986, s. 1 (4) EYVL N:o L 174, 7.7.1990, s. 33 (5) EYVL N:o L 97, 11.4.1989, s. 19 (6) EYVL N:o L 344, 8.12.90, s. 21
KOMISSION ASETUS (ETY) N:o 3603/90, annettu 13 päivänä joulukuuta 1990, öljysiementen tukijärjestelmän soveltamista koskevista yksityiskohtaisista säännöistä annetun asetuksen (ETY) N:o 2681/83 muuttamisesta



Virallinen lehti nro L 350 , 14/12/1990 s. 0057 - 0057

Suomenk. erityispainos Alue 3 Nide 35 s. 0257

Ruotsink. erityispainos Alue 3 Nide 35 s. 0257



KOMISSION ASETUS (ETY) N:o 3603/90, annettu 13 päivänä joulukuuta 1990, öljysiementen tukijärjestelmän soveltamista koskevista yksityiskohtaisista säännöistä annetun asetuksen (ETY) N:o 2681/83 muuttamisesta EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon rasva-alan yhteisestä markkinointijärjestelystä 22 päivänä syyskuuta 1966 annetun neuvoston asetuksen N:o 136/66/ETY(1), sellaisena kuin se on viimeksi muutettuna asetuksella (ETY) N:o 3499/90(2), ja erityisesti sen 27 artiklan 3 kohdan, sekä katsoo, että öljysiemenet voidaan varastoida tuotantolaitoksen tilojen ulkopuolella; tuotteiden tunnistaminen ulkopuolisissa varastoissa on sallittua sillä edellytyksellä, että sanotut varastot soveltuvat valvontaan ja asianomainen jäsenvaltio on hyväksynyt ne ennakolta; sellaisten varastojen, joita voidaan käyttää myös kuljetusvälineenä, käyttö voi aiheuttaa ongelmia valvonnan kannalta; olisi tarkennettava, että ainoastaan kiinteät rakenteet voidaan hyväksyä ulkopuolisiksi varastoiksi; markkinointivuoden 1990/1991 alusta olisi hyväksyttävä ainoastaan tämän vaatimuksen täyttävät varastot, rapsin- ja rypsinsiementen 00-lajikkeista on määritelty glukosinolaattipitoisuus, mutta ei kosteustasoa, josta tämä pitoisuus olisi mitattava; tämän kosteustason olisi oltava vakiolaadun rapsin- ja rypsinsiemenille ilmoitettu kosteus, ja tässä asetuksessa säädetyt toimenpiteet ovat rasvojen hallintokomitean lausunnon mukaiset, ON ANTANUT TÄMÄN ASETUKSEN: 1 artikla Muutetaan komission asetuksen (ETY) N:o 2681/83(3) 2 artikla seuraavasti: 1) Korvataan 1 kohdan b alakohta seuraavasti: "b) jokainen sen ulkopuolella oleva paikka, joka on sen jäsenvaltion alueella, jossa tuotantolaitos sijaitsee (lukuun ottamatta kaikkia sellaisia yksikköjä, joita voidaan käyttää öljysiementen kuljetukseen) ja joka tarjoaa riittävät takuut öljysiementen valvontaa varten ja jonka valvonnasta vastaava viranomainen on ennakolta hyväksynyt." 2) Lisätään 4 kohdan ensimmäisen ja toisen virkkeen loppuun seuraava ilmaisu: "(9 prosentin kosteustasosta ilmaistuna)." 2 artikla Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä. Sitä sovelletaan 1 päivästä heinäkuuta 1990. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 13 päivänä joulukuuta 1990. Komission puolesta Ray MAC SHARRY Komission jäsen (1) EYVL N:o 172, 30.9.1966, s. 3025/66 (2) EYVL N:o L 338, 5.12.1990, s. 1 (3) EYVL N:o L 266, 28.9.1983, s. 1
Neuvoston asetus (ETY) N:o 3569/90, annettu 4 päivänä joulukuuta 1990, otantaan perustuvan työvoimaa koskevan tietojenkeruun järjestämisestä keväällä 1990 ja 1991 annetun asetuksen (ETY) N:o 3044/89 mukauttamisesta sen soveltamiseksi Saksassa



Virallinen lehti nro L 353 , 17/12/1990 s. 0007 - 0007

Suomenk. erityispainos Alue 5 Nide 5 s. 0022

Ruotsink. erityispainos Alue 5 Nide 5 s. 0022



NEUVOSTON ASETUS (ETY) N:o 3569/90, annettu 4 päivänä joulukuuta 1990, otantaan perustuvan työvoimaa koskevan tietojenkeruun järjestämisestä keväällä 1990 ja 1991 annetun asetuksen (ETY) N:o 3044/89 mukauttamisesta sen soveltamiseksi Saksassa EUROOPAN YHTEISÖJEN NEUVOSTO, joka ottaa huomioon Euroopan talousyhteisön perustamissopimuksen ja erityisesti sen 213 artiklan, ottaa huomioon komission laatiman luonnoksen(1), ottaa huomioon Euroopan parlamentin lausunnon(2), ottaa huomioon talous- ja sosiaalikomitean lausunnon(3), sekä katsoo, että neuvosto on antanut asetuksen (ETY) N:o 3044/89 otantaan perustuvan työvoimaa koskevan tietojenkeruun järjestämisestä keväällä 1990 ja 1991(4), Saksan yhdistymisestä alkaen yhteisön oikeutta sovelletaan entisen Saksan demokraattisen tasavallan alueella, ja kevättä 1991 varten olisi laajennettava kotitalouksien otantaa Saksan työvoimaa koskevaan otantaan perustuvaa tietojenkeruuta varten, ON ANTANUT TÄMÄN ASETUKSEN: 1 artikla Korvataan asetuksen (ETY) N:o 3044/89 3 artikla seuraavasti: "3 artikla Kevään 1991 otanta käsittää 120 000-130 000 kotitaloutta Saksassa, 60 000-100 000 kotitaloutta Ranskassa, Italiassa, Yhdistyneessä kuningaskunnassa ja Espanjassa, 30 000-50 000 Belgiassa, Alankomaissa, Irlannissa, Kreikassa ja Portugalissa, 15 000-30 000 Tanskassa ja noin 10 000 Luxemburgissa." 2 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 4 päivänä joulukuuta 1990. Neuvoston puolesta Puheenjohtaja G. DE MICHELIS (1) EYVL N:o C 248, 2.10.1990, s. 8, sellaisena kuin se on muutettuna 25 päivänä lokakuuta 1990 (2) lausunto annettu 21 päivänä marraskuuta 1990 (3) lausunto annettu 20 päivänä marraskuuta 1990 (4) EYVL N:o L 292, 11.10.1989, s. 2
KOMISSION ASETUS (ETY) N:o 3665/90, annettu 18 päivänä joulukuuta 1990, kirjanpitotilojen valinnasta maatilojen tulojen selvittämistä varten annetun asetuksen (ETY) N:o 1859/82 muuttamisesta



Virallinen lehti nro L 356 , 19/12/1990 s. 0015 - 0015

Suomenk. erityispainos Alue 3 Nide 36 s. 0007

Ruotsink. erityispainos Alue 3 Nide 36 s. 0007



KOMISSION ASETUS (ETY) N:o 3665/90, annettu 18 päivänä joulukuuta 1990, kirjanpitotilojen valinnasta maatilojen tulojen selvittämistä varten annetun asetuksen (ETY) N:o 1859/82 muuttamisesta EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon verkoston luomisesta Euroopan talousyhteisön maatilojen tuloja ja taloutta koskevien kirjanpitotietojen keruuta varten 15 päivänä kesäkuuta 1965 annetun neuvoston asetuksen N:o 79/65/ETY(1), sellaisena kuin se on viimeksi muutettuna asetuksella (ETY) N:o 3768/85(2), ja erityisesti sen 4 artiklan 4 kohdan, 5 artiklan 5 kohdan ja 6 artiklan 2 kohdan, sekä katsoo, että komission asetuksen (ETY) N:o 1859/82(3), sellaisena kuin se on viimeksi muutettuna asetuksella (ETY) N:o 1753/87(4), 2 artiklassa vahvistetaan kirjanpitotilojen taloudellisen koon kynnys; jotta tarkastelualue voitaisiin erityisesti Tanskan maatilojen osalta kattaa paremmin, näiden tilojen taloudellisen koon kynnystä olisi muutettava, ja tässä asetuksessa säädetyt toimenpiteet ovat maatalouden kirjanpidon tietoverkkoa käsittelevän yhteisön komitean lausunnon mukaiset, ON ANTANUT TÄMÄN ASETUKSEN: 1 artikla Korvataan asetuksen (ETY) N:o 1859/82 2 artikla seuraavasti: "2 artikla Asetuksen N:o 79/65/ETY 4 artiklassa tarkoitetuksi taloudelliseen koon kynnykseksi tilikaudella 1990, joka käsittää 12 peräkkäistä kuukautta, joista ensimmäinen alkaa 1 päivän tammikuuta 1990 ja 1 päivän heinäkuuta 1990 välisenä aikana, sekä sitä seuraavina tilikausina vahvistetaan komission päätöksen 85/377/ETY(1) liitteessä III tarkoitettuina EKY:inä: >TAULUKON PAIKKA> (1) EYVL N:o L 220, 17.8.1985, s. 1" 2 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Sitä sovelletaan tilikaudesta 1990. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 18 päivänä joulukuuta 1990. Komission puolesta Ray MAC SHARRY Komission jäsen (1) EYVL N:o 109, 23.6.1965, s. 1859/65 (2) EYVL N:o L 362, 31.12.1985, s. 8 (3) EYVL N:o L 205, 13.7.1982, s. 5 (4) EYVL N:o L 166, 25.6.1987, s. 10
Neuvoston asetus (ETY) N:o 3641/90, annettu 11 päivänä joulukuuta 1990, maito- ja maitotuotealan yhteisestä markkinajärjestelystä annetun asetuksen (ETY) N:o 804/68 muuttamisesta



Virallinen lehti nro L 362 , 27/12/1990 s. 0005 - 0006

Suomenk. erityispainos Alue 3 Nide 36 s. 0018

Ruotsink. erityispainos Alue 3 Nide 36 s. 0018



NEUVOSTON ASETUS (ETY) N:o 3641/90, annettu 11 päivänä joulukuuta 1990, maito- ja maitotuotealan yhteisestä markkinajärjestelystä annetun asetuksen (ETY) N:o 804/68 muuttamisesta EUROOPAN YHTEISÖJEN NEUVOSTO, joka ottaa huomioon Euroopan talousyhteisön perustamissopimuksen, ottaa huomioon Espanjan ja Portugalin liittymisasiakirjan ja erityisesti sen 234 artiklan 2 kohdan, ottaa huomioon komission ehdotuksen, sekä katsoo, että asetuksen (ETY) N:o 804/68(1), sellaisena kuin se on viimeksi muutettuna asetuksella (ETY) N:o 3117/90(2), 5 c artiklassa vahvistetaan kaikille jäsenvaltioille maidon taattu kokonaismäärä, jota yksikkökohtaisten viitemäärien yhteismäärä ei voi ylittää; jotta Portugali soveltaisi alueellaan vuodesta 1991 mainitun asetuksen 5 c artiklassa käyttöön otettua lisämaksujärjestelmää, olisi tälle jäsenvaltiolle vahvistettava mainitun järjestelmän soveltamisen kannalta tarpeellinen taattu kokonaismäärä ottaen huomioon sen rakenteiden erityispiirteet, tarve sallia sille tuottavuutensa lisääminen sekä se, että olisi suunniteltava toimenpiteitä maidon ja maitotuotteiden kulutuksen edistämiseksi kyseisessä jäsenvaltiossa kohti yhteisön keskimääräistä tasoa, ja Portugalissa ilmenneiden hallinnollisten tarpeiden vuoksi on aiheellista soveltaa kyseistä järjestelmää vasta 1 päivästä huhtikuuta 1991, ON ANTANUT TÄMÄN ASETUKSEN: 1 artikla Muutetaan asetuksen (ETY) N:o 804/68 5 c artiklan 3 kohta seuraavasti: 1) Lisätään toiseen alakohtaan seuraava: "Portugali: 1 779". 2) Korvataan kolmannen alakohdan d alakohta uusilla alakohdilla seuraavasti: "d) taattu kokonaismäärä tuhansina tonneina ilmaistuna 1 päivän huhtikuuta 1989 ja 31 päivän maaliskuuta 1990 väliseksi 12 kuukauden ajanjaksoksi vahvistetaan seuraavasti: >TAULUKON PAIKKA> e) taattu kokonaismäärä tuhansina tonneina ilmaistuna 1 päivän huhtikuuta 1990 ja 31 päivän maaliskuuta 1991 väliseksi 12 kuukauden ajanjaksoksi vahvistetaan seuraavasti: >TAULUKON PAIKKA> f) taattu kokonaismäärä tuhansina tonneina ilmaistuna 1 päivän huhtikuuta 1991 ja 31 päivän maaliskuuta 1992 väliseksi 12 kuukauden ajanjaksoksi vahvistetaan seuraavasti: >TAULUKON PAIKKA> " 2 artikla Tämä asetus tulee voimaan 1 päivänä tammikuuta 1991. Sitä sovelletaan 1 päivästä huhtikuuta 1991. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty 11 päivänä joulukuuta 1991. Neuvoston puolesta Puheenjohtaja V. SACCOMANDI (1) EYVL N:o L 148, 28.6.1968, s. 13 (2) EYVL N:o L 303, 31.10.1990, s. 5